钦定古今图书集成/明伦汇编/家范典/第049卷 > 唐杜氏通典 > 《出后子为本庶祖母服议》
## 钦定古今图书集成/明伦汇编/家范典/第049卷 > 唐杜氏通典 > 《出后子为本庶祖母服议》

晋刘氏问曰：“弟子遭所生母艰，弟子有儿，出后伯父
承嫡，当心丧三月不？”徐邈答曰：“庶祖母服，《礼》无正条。
往年临川王服太妃，已为成制。今出后承嫡者，当依
为人后降本亲一等，宜制大功九月。”宋庾蔚之谓：“庶
子为父后，不得服其所生，以服废祭故也。已出伯父，
即为祖嫡，何由得服父之所生乎？”